Өмет яшәтә мине -2

	Газетаның 18 гыйнвар (№ 8-9) санында Чистайда гомер итүче Сәрия Урманчееваның ярдәмгә мохтаҗ икәнен язган идек. Аңа табиблар “спинальная амиатрофия взрослых” дигән диагноз куйган. Чистайның 2нче гимназиясендә балаларга 30 елдан артык музыка дәресләре укыткан. Шуның 11 елын мәктәп директорының тәрбия эшләре буенча урынбасары да булып торган.	 Ул газетага мөрәҗәгать иткәч, аңа ярдәм итәрдәй кешеләр эзли башладык. Әмма бу эш җиңелләрдән түгел. Сәрия ханымга ярдәм итү максатыннан Чистайда хәйрия концерты булып узды. Анда Татарстанның халык артисты Рәшит Сабиров, Иркә, Алсу һәм Азат Фазлыевлар, Рөстәм Гыйльфанов, Чистай шәһәренең “Сөмбел” ансамбле катнашты. Чарадан 65 мең сумга якын акча җыелган. Язма газетада урын алгач, исәп-хисап счетына акча күчеп, 110 мең сум ярдәм килгән. Чистайда туып үскән, хәзерге вакытта Мәскәүдә яшәүче эшмәкәр Анатолий Козлов та безнең үтенечне кире какмады. Ул 150 мең сум акча вәгъдә итте. Әлегә җыелган акчага Мәскәүгә барып, исән калган күзәнәкләрен тапшырырга уйлап торалар. Ә киләчәктә дәвалану өчен тагын ярдәм кирәк булачак. Аның бөтен өмете – миһербанлы кешеләрдә. “Бер таныш булмаган, бер күрмәгән кешеләр ярдәм кулы суза. Миңа ярдәм итеп торган чистайлыларга, артистларга рәхмәтем зур”, – ди ул. Реквизитлар: Получатель: Урманчеева Гельсария Шарипжановна Наименование банка: Сбербанк России ОАО Чистопольское отделение №2555/053 г. Чистополь, ул. Ленина, д. 2а Банк получателя: Волго-Вятский банк СБ РФ Кор. счёт 30101810900000000603 Расч.счёт 30301810942006006215 БИК 042202603 КПП 165202001 Код КОНХ 96130 ИНН 7707083893 Код ОКПО 02821853 Лицевой счет : 42307810662154523695/48
  
	---	
Ватаным Татарстан

	№ 28 | 15.02.2013	


